26.4.2023
EL
Επίσημη Εφημερίδα της Ευρωπαϊκής Ένωσης
L 111/37
Μέτρα που προβλέπονται στον τίτλο III κεφάλαιο I του κανονισμού (ΕΕ) αριθ.
1305/2013 VI.1
Δράσεις μεταφοράς γνώσεων και ενημέρωσης (άρθρο 14)
Το μέτρο αυτό αφορά την κατάρτιση και άλλα είδη δραστηριοτήτων, όπως εργαστήρια, ατομική καθοδήγηση, δραστηριότητες επίδειξης, δράσεις ενημέρωσης, βραχυπρόθεσμες ανταλλαγές και επισκέψεις σε γεωργικές εκμεταλλεύσεις και δάση.
Στόχος είναι η ενίσχυση του ανθρώπινου δυναμικού των απασχολούμενων στους τομείς της γεωργίας, των τροφίμων και της δασοκομίας, των διαχειριστών γης και των μικρομεσαίων επιχειρήσεων (ΜΜΕ) που δραστηριοποιούνται σε αγροτικές περιοχές.
VI.2
Συμβουλευτικές υπηρεσίες, υπηρεσίες διαχείρισης γεωργικής εκμετάλλευσης και υπηρεσίες αντικατάστασης στην εκμετάλλευση (άρθρο 15)
Το μέτρο αυτό, μέσω της χρήσης συμβουλευτικών υπηρεσιών, καθώς και της δημιουργίας συμβουλευτικών υπηρεσιών, υπηρεσιών διαχείρισης γεωργικής εκμετάλλευσης και υπηρεσιών αντικατάστασης στην εκμετάλλευση αποσκοπεί στη βελτίωση της βιώσιμης διαχείρισης και των οικονομικών και περιβαλλοντικών επιδόσεων των γεωργικών και δασικών εκμεταλλεύσεων και των ΜΜΕ που δραστηριοποιούνται σε αγροτικές περιοχές.
Προωθεί επίσης την επιμόρφωση των συμβούλων.
VI.3
Συστήματα ποιότητας γεωργικών προϊόντων και τροφίμων (άρθρο 16)
Στόχος του μέτρου αυτού είναι η στήριξη όλων των νεοεισερχόμενων στα ενωσιακά, εθνικά και εθελοντικά συστήματα ποιότητας.
Η στήριξη μπορεί επίσης να καλύπτει τις δαπάνες που προκύπτουν από δραστηριότητες ενημέρωσης και προώθησης που αποσκοπούν στην καλύτερη ενημέρωση των καταναλωτών σχετικά με την ύπαρξη και τις προδιαγραφές των προϊόντων που παράγονται στο πλαίσιο των εν λόγω ενωσιακών και εθνικών καθεστώτων ποιότητας.
VI.4
Επενδύσεις σε υλικά στοιχεία του ενεργητικού (άρθρο 17)
Στόχος του μέτρου αυτού είναι να συμβάλει στη βελτίωση των οικονομικών και περιβαλλοντικών επιδόσεων των γεωργικών εκμεταλλεύσεων και των αγροτικών επιχειρήσεων, στη βελτίωση της αποδοτικότητας των τομέων της μεταποίησης και της εμπορίας γεωργικών προϊόντων, στην εξασφάλιση της απαιτούμενης υποδομής για την ανάπτυξη της γεωργίας και της δασοκομίας και στη στήριξη μη παραγωγικών επενδύσεων που είναι αναγκαίες για την επίτευξη των περιβαλλοντικών στόχων.
VI.5
Αποκατάσταση του γεωργικού παραγωγικού δυναμικού που επλήγη από φυσικές καταστροφές και ανάληψη κατάλληλων προληπτικών δράσεων (άρθρο 18)
Στόχος του μέτρου αυτού είναι να συμβάλει στη βελτίωση των οικονομικών και περιβαλλοντικών επιδόσεων των γεωργικών εκμεταλλεύσεων και των αγροτικών επιχειρήσεων, στη βελτίωση της αποδοτικότητας των τομέων της μεταποίησης και της εμπορίας γεωργικών προϊόντων, στην εξασφάλιση της απαιτούμενης υποδομής για την ανάπτυξη της γεωργίας και της δασοκομίας και στη στήριξη μη παραγωγικών επενδύσεων που είναι αναγκαίες για την επίτευξη των περιβαλλοντικών στόχων.